ทำความสะอาดและทำแผล ช่วยให้แผลหายเร็วขึ้นด้วยการทานอาหารที่เหมาะสม ช่วยให้แผลฟื้นฟูอย่างรวดเร็ว ดูแลบาดแผลในขณะในระหว่างฟื้นฟู
ก่อนเริ่มทำแผล ควรมั่นใจว่ามือของคุณสะอาดเพื่อหลีกเลี่ยงไม่ให้แบคทีเรียเข้าสู่แผล ล้างมืออย่างถูกวิธีเพื่อให้แน่ใจว่ามือสะอาดดีแล้ว  ทำมือให้เปียกด้วยน้ำสะอาด ใช้มือถูสบู่ให้เกิดฟอง โดยถูให้ทั่วทุกส่วนของมือ ทั้งหลังมือ ซอกนิ้ว และเล็บมือ ถูมือนานอย่างน้อย 20 วินาที โดยส่วนใหญ่มักจับเวลาโดยฮัมเพลง Happy Birthday 2 รอบ หรือร้องเพลง ABC จนจบ ล้างฟองออกให้หมดด้วยน้ำสะอาด หากเป็นไปได้ ให้หลีกเลี่ยงการใช้มือปิดก๊อกน้ำ และใช้ปลายแขนหรือข้อศอกแทน เช็ดมือให้แห้งด้วยผ้าขนหนูสะอาด หรือผึ่งลมให้แห้ง หากไม่มีน้ำหรือสบู่ ให้ใช้เจลล้างมือที่ผสมแอลกอฮอล์อย่างน้อย 60% โดยใช้ในปริมาณตามคำแนะนำบนฉลาก และถูไปมาจนแห้ง หากคุณได้รับบาดแผลหรือรอยถลอกเล็กๆ เลือดจะไหลเพียงเล็กน้อยและหยุดเอง แต่หากเลือดยังไม่หยุดไหล ให้คุณกดเบาๆ บนแผลด้วยผ้าพันแผลจนกระทั่งเลือดหยุดไหล  หากเลือดยังไม่หยุดไหลหลังผ่านไปแล้ว 10 นาที ให้ไปพบแพทย์โดยทันที เนื่องจากบาดแผลของคุณอาจมีอาการรุนแรงมากกว่าที่คุณคิด หากมีเลือดออกมากหรือพุ่งกระฉูด อาจเกิดขึ้นเนื่องจากเส้นเลือดแดงขาด ซึ่งจำเป็นต้องได้รับการรักษาจากแพทย์อย่างฉุกเฉิน และคุณควรรีบไปโรงพยาบาลหรือเรียกรถพยาบาลโดยทันที เส้นเลือดแดงขาดมักเกิดขึ้นในบริเวณด้านในต้นขา ด้านในต้นแขน และคอ  ในการปฐมพยาบาลเบื้องต้นสำหรับแผลที่มีเลือดไหลไม่หยุด ให้ใช้ผ้าพันแผลกดลงไปเบาๆ จากนั้นจึงปิดแผลด้วยผ้าพันแผลหรือผ้าแล้วพันรอบๆ ให้แน่น ควรระวังอย่าพันจนแน่นเกินไปจนทำให้ไม่สามารถเคลื่อนไหวได้ และรีบไปพบแพทย์โดยทันที เพื่อหลีกเลี่ยงการติดเชื้อ คุณจำเป็นต้องกำจัดสิ่งแปลกปลอมหรือเชื้อแบคทีเรียให้ได้มากที่สุด ล้างแผลให้สะอาดก่อนเริ่มปิดด้วยผ้าพันแผล เพื่อหลีกเลี่ยงการสะสมของเชื้อแบคทีเรียในบาดแผล  เปิดน้ำสะอาดให้ไหลผ่านแผล โดยน้ำที่ไหลจะช่วยขจัดสิ่งแปลกปลอมที่อาจติดอยู่ในแผลได้ ใช้สบู่ล้างบริเวณรอบๆ แผล หลีกเลี่ยงไม่ให้สบู่ถูกบาดแผลโดยตรง เพราะอาจก่อให้เกิดการระคายเคืองและการอักเสบได้ หากยังมีสิ่งแปลกปลอมหลงเหลืออยู่ในแผลหลังจากล้างเสร็จแล้ว ให้ใช้แหนบที่ทำความสะอาดด้วยแอลกอฮอล์แล้วหนีบออกมา ไปพบแพทย์หากมีเศษฝุ่นหรือสิ่งแปลกปลอมที่ไม่สามารถนำออกได้ ผลิตภัณฑ์เหล่านี้จะช่วยป้องกันแผลจากการติดเชื้อและภาวะแทรกซ้อนที่จะไปขัดขวางกระบวนการฟื้นฟูของแผล โดยยาทาปฏิชีวนะสามารถหาซื้อได้ง่ายตามร้านขายยาทั่วไป  ควรอ่านฉลากก่อนใช้เพื่อให้แน่ใจว่าไม่มีส่วนผสมใดๆ ที่คุณแพ้ หากมีผื่นคันหรือการระคายเคืองเกิดขึ้น ให้หยุดใช้และไปพบแพทย์ หากไม่มียาทาต้านแบคทีเรียหรือยาทาปฏิชีวนะ ให้ทาปิโตรเลียมเจลลี่บางๆ แทน ซึ่งจะช่วยเป็นเกราะป้องกันระหว่างบาดแผลกับเชื้อแบคทีเรียได้ การปล่อยแผลไว้โดยไม่ปิดให้เรียบร้อยจะทำให้สิ่งสกปรกและแบคทีเรียเข้าสู่แผล และนำไปสู่การติดเชื้อได้ ปิดแผลด้วยผ้าพันแผลหรือพลาสเตอร์ยาที่ปราศจากเชื้อและไม่ติดแผล และควรแน่ใจว่าผ้าปิดแผลที่ใช้สามารถปิดแผลได้พอดี  หากไม่มีผ้าพันแผล ให้ปิดแผลโดยใช้กระดาษทิชชูหรือกระดาษชำระอเนกประสงค์ที่สะอาดไปก่อนจนสามารถหาผ้าพันแผลได้ หากบาดแผลไม่ลึกและมีเลือดออกเพียงเล็กน้อย คุณอาจใช้พลาสเตอร์ชนิดเหลวแทนได้ ผลิตภัณฑ์ชนิดนี้จะช่วยเคลือบแผลเพื่อป้องกันการติดเชื้อและสามารถกันน้ำได้เป็นเวลาหลายวัน เมื่อเกิดบาดแผล ให้ใช้พลาสเตอร์ชนิดเหลวทาเคลือบไว้หลังจากล้างแผลและทำให้แห้งแล้ว บาดแผลที่ไม่ลึกมากนักอาจไม่จำเป็นต้องได้รับการรักษาจากแพทย์หากไม่เกิดการติดเชื้อใดๆ อย่างไรก็ตาม มีหลายกรณีที่คุณจำเป็นต้องได้รับการรักษาจากแพทย์หลังจากที่ล้างและทำแผลเรียบร้อยแล้ว รีบไปพบแพทย์หรือไปโรงพยาบาลหากคุณมีอาการใดๆ ต่อไปนี้  บาดแผลเกิดขึ้นกับเด็กอายุต่ำกว่า 1 ขวบ - หากมีบาดแผลใดๆ เกิดขึ้นกับเด็กทารกที่มีอายุน้อยกว่า 1 ขวบ ควรรีบเข้ารับการรักษาทางการแพทย์เพื่อไม่ให้เกิดการติดเชื้อและแผลเป็น  บาดแผลลึก - แผลที่มีความลึกเกิน 0.25 นิ้วจัดว่าเป็นแผลลึก และหากแผลลึกมาก คุณอาจเห็นชั้นไขมัน กล้ามเนื้อ หรือกระดูกโผล่ออกมาได้ เพื่อให้บาดแผลสมานและป้องกันการติดเชื้อ คุณอาจจำเป็นต้องเย็บแผล  บาดแผลเป็นรอยยาว - บาดแผลที่ยาวเกิน 0.5 นิ้วอาจจำเป็นต้องเย็บแผล  บาดแผลสกปรกและมีสิ่งแปลกปลอมที่ไม่สามารถนำออกได้ - เพื่อป้องกันการติดเชื้อ ควรไปพบแพทย์หากคุณไม่สามารถล้างแผลได้สะอาดหมดจด บาดแผลเกิดขึ้นบนข้อต่อและเปิดอ้าเมื่อข้อต่อขยับ - บาดแผลชนิดนี้จำเป็นต้องเย็บปิดเช่นเดียวกัน  บาดแผลยังคงมีเลือดออกหลังกดห้ามเลือดนานกว่า 10 นาที - เลือดไหลไม่หยุดอาจเกิดขึ้นเนื่องจากบาดแผลไปโดนเส้นเลือดดำหรือเส้นเลือดแดง ซึ่งจำเป็นต้องได้รับการรักษาจากแพทย์  บาดแผลเกิดจากสัตว์ - คุณอาจมีความเสี่ยงในการติดเชื้อโรคพิษสุนัขบ้าหากคุณไม่รู้ประวัติการรับวัคซีนของสัตว์ตัวนั้น คุณจำเป็นต้องทำความสะอาดบาดแผลให้สะอาด และอาจต้องฉีดวัคซีนป้องกันโรคพิษสุนัขบ้าเพื่อป้องกันการเกิดโรค  เป็นโรคเบาหวาน - ผู้ป่วยโรคเบาหวานมีแนวโน้มที่จะมีภาวะแทรกซ้อนจากบาดแผลเนื่องจากความสามารถของการไหลเวียนเลือดและเส้นประสาทที่แย่ลง ซึ่งทำให้แผลที่มีขนาดเล็กสามารถติดเชื้ออย่างรุนแรงและหายช้าลงได้ หากคุณป่วยเป็นโรคเบาหวาน ควรไปพบแพทย์ทุกครั้งไม่ว่าจะมีบาดแผลขนาดใด  ไม่ได้รับวัคซีนป้องกันโรคบาดทะยักนานเกิน 5 ปี - แม้ว่าแพทย์จะแนะนำให้รับวัคซีนป้องกันโรคบาดทะยักทุกๆ 10 ปี แต่แพทย์มักฉัดวัคซีนให้คุณหากมีบาดแผลลึก มีบาดแผลที่ถูกสัตว์กัด หรือมีบาดแผลใดๆ ที่เกิดขึ้นจากโลหะที่เป็นสนิม ไปพบแพทย์หากคุณไม่ได้ฉีดวัคซีนนานเกิน 5 ปี เพื่อลดความเสี่ยงในการติดเชื้อโรคบาดทะยัก  บาดแผลอยู่บนใบหน้า - การเย็บแผลหรือการรักษาแบบอื่นๆ อาจช่วยไม่ให้เกิดแผลเป็นบนใบหน้าได้ โปรตีนเป็นสิ่งจำเป็นต่อการเจริญเติบโตของผิวหนังและเนื้อเยื่อ ดังนั้น การทานโปรตีนวันละ 2-3 จานจะช่วยกระตุ้นการฟื้นฟูของบาดแผลได้ แหล่งโปรตีนที่ดี ได้แก่  เนื้อสัตว์และสัตว์ปีก ถั่ว ไข่ ผลิตภัณฑ์นม เช่น นม ชีส และโยเกิร์ต โดยเฉพาะกรีกโยเกิร์ต ผลิตภัณฑ์จากถั่วเหลือง ไขมันเป็นสิ่งจำเป็นต่อการสร้างเซลล์ ดังนั้น คุณจึงจำเป็นต้องได้รับไขมันในปริมาณมาก เพื่อให้แผลของคุณฟื้นฟูได้อย่างรวดเร็วและมีประสิทธิภาพ ควรมั่นใจว่าไขมันที่รับประทานเข้าไปนั้นเป็นไขมันไม่อิ่มตัวเชิงซ้อนและไขมันไม่อิ่มตัวเชิงเดี่ยว หรือที่เรียกว่าไขมันดี ไขมันอิ่มตัวที่พบในอาหารขยะนั้นไม่มีประโยชน์ต่อการฟื้นฟูของแผล และยังทำให้เกิดปัญหาสุขภาพอื่นๆ ตามมาได้ แหล่งของไขมันดีที่จะช่วยในการฟื้นฟู ได้แก่ เนื้อไม่มีมัน น้ำมันพืช เช่น น้ำมันทานตะวันหรือน้ำมันมะกอก และผลิตภัณฑ์นม คาร์โบไฮเดรตเป็นสิ่งสำคัญต่อร่างกาย เนื่องจากร่างกายจะใช้คาร์โบไฮเดรตในการสร้างพลังงาน หากไม่ได้รับคาร์โบไฮเดรต จะทำให้ร่างกายของคุณนำสารอาหารชนิดอื่นๆ เช่น โปรตีน ไปสร้างพลังงานแทน ซึ่งจะส่งผลให้กระบวนการฟื้นฟูช้าลง เนื่องจากบาดแผลได้สูญเสียโปรตีนและไขมันที่ช่วยในการฟื้นฟู หลีกเลี่ยงไม่ให้ร่างกายขาดคาร์โบไฮเดรตโดยการทานธัญพืช ขนมปัง ข้าว และพาสต้าเป็นประจำทุกวัน ควรรับประทานคาร์โบไฮเดรตเชิงซ้อนมากกว่าคาร์โบไฮเดรตเชิงเดี่ยว เนื่องจากคาร์โบไฮเดรตเชิงซ้อนจะใช้เวลาในการย่อยช้ากว่า จึงไม่ทำให้ระดับน้ำตาลในเลือดเพิ่มสูงขึ้น อาหารที่เป็นแหล่งคาร์โบไฮเดรตเชิงซ้อน ได้แก่ ขนมปังโฮลเกรน ธัญพืช พาสต้า มันเทศ และข้าวโอ๊ตเต็มเมล็ด ซึ่งนอกจากจะอุดมไปด้วยคาร์โบไฮเดรตแล้ว ยังมีปริมาณไฟเบอร์และโปรตีนสูงอีกด้วย ทั้งวิตามินเอและวิตามินซีมีส่วนช่วยในการฟื้นฟูบาดแผล โดยจะช่วยกระตุ้นการเจริญเติบโตของเซลล์และป้องกันการอักเสบ ทั้งยังช่วยต่อต้านการติดเชื้อในระหว่างฟื้นฟูบาดแผล  แหล่งสำคัญของวิตามินเอ ได้แก่ มันเทศ ผักปวยเล้ง แครอท ปลาเฮอร์ริ่ง ปลาแซลมอน ไข่ และผลิตภัณฑ์นม แหล่งสำคัญของวิตามินซี ได้แก่ ส้ม พริกหวานสีเหลือง ผักสีเขียวเข้ม และผลไม้ตระกูลเบอร์รี่ ธาตุเหล็กจะช่วยสังเคราะห์โปรตีนและสร้างคอลลาเจน ซึ่งช่วยในการรักษาแผลให้หายดีขึ้น ควรรับประทานเนื้อแดง ธัญพืช และสัตว์น้ำที่มีเปลือกแข็ง เพื่อให้ร่างกายได้รับธาตุเหล็กในปริมาณที่เพียงพอ การดื่มน้ำในปริมาณที่เพียงพอทำให้การไหลเวียนของเลือดดีขึ้น ซึ่งจะช่วยนำสารอาหารที่จำเป็นไปสู่บาดแผล นอกจากนี้ น้ำเปล่ายังทำให้ร่างกายได้ขับพิษ จึงช่วยป้องกันการติดเชื้อได้ ยาทาปฏิชีวนะไม่เพียงช่วยในการป้องกันการติดเชื้อเท่านั้น แต่ยังช่วยเก็บกักความชุ่มชื้นในบาดแผลได้ด้วย แผลที่แห้งจะใช้เวลาในการฟื้นฟูมากขึ้น และความชุ่มชื้นนี้สามารถช่วยเร่งกระบวนการรักษาให้เร็วขึ้นได้ ทายาทุกครั้งเมื่อคุณปิดแผล และถึงแม้จะไม่จำเป็นต้องปิดแผลแล้ว แต่ก็ควรทายาเพื่อรักษาความชุ่มชื้นและช่วยในกระบวนการฟื้นฟู บางครั้งบาดแผลหรือรอยถลอกก็จะตกสะเก็ด ซึ่งสะเก็ดแผลนี้จะช่วยป้องกันบาดแผลในระหว่างฟื้นฟู ดังนั้น คุณจึงไม่ควรขูดหรือพยายามแกะสะเก็ดแผล เพราะการแกะสะเก็ดแผลจะทำให้ร่างกายต้องเริ่มทำการฟื้นฟูแผลใหม่อีกครั้ง และทำให้กระบวนการรักษาช้าลง ในบางครั้งสะเก็ดแผลอาจหลุดออกโดยไม่ได้ตั้งใจ และทำให้เลือดเริ่มไหลอีกครั้ง หากสะเก็ดแผลหลุดออก ให้ทำความสะอาดและทำแผลเหมือนกับบาดแผลชนิดอื่น แม้เรามักจะได้ยินว่าควรลอกพลาสเตอร์ยาออกอย่างรวดเร็ว แต่การทำเช่นนี้จะทำให้แผลหายช้าลงได้ เนื่องจากการดึงพลาสเตอร์ยาออกเร็วๆ จะลอกสะเก็ดแผลออกมาและทำให้แผลเปิดอีกครั้ง จึงทำให้กระบวนการรักษาถูกขัดขวาง ดังนั้น คุณจึงควรแกะพลาสเตอร์ยาออกอย่างช้าๆ และเพื่อให้ลอกพลาสเตอร์ยาออกมาได้ง่ายขึ้น ให้แช่บริเวณบาดแผลในน้ำอุ่น เพื่อลดความเหนียวของพลาสเตอร์ยาและทำให้ลอกออกมาได้โดยรู้สึกเจ็บน้อยลง แอลกอฮอล์ เปอร์ออกไซด์ ไอโอดีน และสบู่ที่รุนแรงกับผิว สามารถก่อให้เกิดการระคายเคืองและอักเสบบริเวณบาดแผล ซึ่งจะส่งผลให้กระบวนการรักษาของแผลช้าลง และอาจทำให้เกิดแผลเป็นได้ สำหรับบาดแผลขนาดเล็กและรอยถลอก สิ่งที่คุณต้องใช้มีเพียงน้ำเปล่า สบู่สูตรอ่อนโยน และยาทาปฏิชีวนะเท่านั้น ร่างกายจะทำการซ่อมแซมตัวเองในขณะที่คุณนอนหลับ ซึ่งหากคุณนอนหลับไม่เพียงพอ ก็จะทำให้บาดแผลใช้เวลาในการฟื้นฟูนานยิ่งขึ้น นอกจากนี้ การนอนหลับยังเป็นสิ่งจำเป็นต่อระบบภูมิคุ้มกันโรค ที่จะช่วยป้องกันการติดเชื้อในระหว่างฟื้นฟูบาดแผล พยายามนอนหลับอย่างเต็มที่ เพื่อช่วยให้แผลของคุณฟื้นฟูได้อย่างรวดเร็วและมีประสิทธิภาพ เลือดและแบคทีเรียจากบาดแผลนั้นจะทำให้ผ้าพันแผลสกปรก ดังนั้นจึงควรเปลี่ยนผ้าพันแผลอย่างน้อยวันละครั้งเพื่อหลีกเลี่ยงการติดเชื้อ หรือเปลี่ยนทุกครั้งที่ผ้าพันแผลเริ่มแฉะหรือสกปรก แม้ว่าการทำความสะอาดและปิดแผลจะช่วยป้องกันการติดเชื้อ แต่การติดเชื้อก็อาจเกิดขึ้นได้ คอยสังเกตดูสัญญาณเตือนของการติดเชื้อ และไปพบแพทย์หากมีอาการดังต่อไปนี้  รู้สึกเจ็บบริเวณบาดแผลมากขึ้น มีรอยแดง บวม หรือความอุ่นรอบๆ บาดแผล มีน้ำหนองไหลจากบาดแผล มีกลิ่นเหม็น มีไข้สูงถึง 38 องศาหรือติดต่อกันนานกว่า 4 ชั่วโมง บาดแผลโดยส่วนใหญ่มักใช้เวลา 3-7 วันในการฟื้นฟู หรือประมาณ 2 สัปดาห์หากบาดแผลค่อนข้างรุนแรง ซึ่งหากแผลของคุณใช้เวลาในการฟื้นฟูนานเกินไป อาจเป็นผลมาจากการติดเชื้อหรือปัญหาอื่นๆ ได้ ถ้าบาดแผลยังคงไม่หายดีหลังผ่านไปแล้ว 1 สัปดาห์ ให้รีบไปพบแพทย์โดยทันที
ล้างมือ. ห้ามเลือด. ทำความสะอาดแผล. ใช้ครีมหรือยาทาปฏิชีวนะ. ปิดแผล. ตัดสินใจว่าเมื่อใดที่ควรไปพบแพทย์. ทานโปรตีนวันละ 2-3 จาน. ทานไขมันในปริมาณมากขึ้น. ทานคาร์โบไฮเดรตเป็นประจำ. ทานวิตามินเอและซีอย่างเพียงพอ. เพิ่มธาตุเหล็กในอาหาร. ดื่มน้ำมากๆ. รักษาความชุ่มชื้น. หลีกเลี่ยงการขูดหรือแกะสะเก็ดแผล. ลอกพลาสเตอร์ยาออกช้าๆ. หลีกเลี่ยงการใช้ยาฆ่าเชื้อที่รุนแรงกับบาดแผลขนาดเล็ก. นอนหลับอย่างเพียงพอ. เปลี่ยนผ้าพันแผลเป็นประจำ. สังเกตดูสัญญาณเตือนของการติดเชื้อ. ไปพบแพทย์หากบาดแผลไม่หายดี.
https://www.wikihow.com/Make-Cuts-Heal-Faster https://www.wikihow.com/Make-Cuts-Heal-Faster https://www.wikihow.com/Make-Cuts-Heal-Faster https://www.wikihow.com/Make-Cuts-Heal-Faster
Cleaning and Dressing the Wound Helping Your Wound Heal with Proper Diet Helping Your Wound Heal Quickly Caring for the Wound While it Heals